واقعہ_کربلا
میر انیس کی مرثیہ گوئی
سراپا:۔ مرثیے کا دوسرا جزو سراپا ہوتا ہے جس میں کرداروں کے جسم، قدو قامت اور خط و خال کا نقشہ کھینچا جاتا ہے میر انیس نے جا بجا مختلف کراروں کا سراپا پیش کیا ہے۔ حضرت امام حسین کے بڑے بیٹے حضرت علی اکبر تھے۔ وہ بھی نہایت حسین و جمیل تھے میر انیس ان کے بارے میں فرماتے ہیں، گلدستہ حسین میں اکبر سا گلبدن قربان جس کے تن کی نزاکت پہ یاسمن سنبل کو لائے پیچ میں و ہ زلف پر شکن غل تھا کہ تنگ تر کہیں غنچے سے ہے دہن مطلب کھلا ہو ا ہے خط سبز رنگ کا بہ حاشیہ لکھا ہے اسی متن تنگ کا رخصت:۔ مرثیہ کا تیسراجزو رخصت ہے جب کوئی جنگ کے لئے جاتا تھا تو اہل بیت اس کو رخصت کرتے تھے جس کا ذکر ذیل کی سطور میں کیا جارہا ہے۔ جناب عون و جناب محمد حضرت زینب کے بیٹے ہیں۔ اگر چہ کم سن ہیں لیکن شجاعت ان کی سرشت میں داخل ہے ان کی رخصت کا منظر میر انیس یوں بیان کرتے ہیں۔ خیمے سے برآمد ہوئے زینب کے جو دلبر دیکھا کہ حسین ابن علی روتے ہیں در پر بس جھک گئے تسلیم کو حضرت کی، وہ صفدر منہ کرکے سوئے چرخ پکارے شہ بے پر یہ وہ ہیں جو آغوش میں زینب کے پلے ہیں بچے بھی تیری راہ میں مرنے کو چلے ہیں آمد:۔ آمد کو ہم مرثیہ کا چوتھا جزو تصور کر سکتے ہیں اس میں مرثیہ گو کردار کی آمد پیش کرتا ہے اور اس کی شان و شوکت پر روشنی ڈالتا ہے میرانیس نے اپنے مرثیوں میں مختلف کرداروں کی آمد دکھائی ہے۔ حسینی لشکر میں سب سے زیادہ بہادر حضرت عباس تھے اس کا سبب یہ ہے کہ ان کا عہد شباب تھا اس لئے ان کے بازئوں میں بچوں بوڑھوں سے زیادہ طاقت تھی اسی بناءپر ان کی آمد مندرجہ ذیل بندوں میں پیش کرتے ہیں، آمد ہے کربلا کے نیستاں میں شیر کی ڈیوڑھی سے چل چکی ہے سواری دلیر کی جاسوس کہہ رہے ہیں نہیں راہ پھیر کی غش آگیا ہے شہ کو یہ ہے وجہ دیر کی خوشبو ہے دشت، بادِ بہاری قریب ہے ہشیار غافلو کہ سوار ی قریب ہے رجز:۔ مرثیہ کا پانچواں جزو رجز ہے جب کردار میدان جنگ میں آتا ہے تو وہ اپنے آبا واجدادکی شجاعت کا بیان کرتاہے۔ اور پھر اپنی بہادری کا قصد اعدا کے دل میں بٹھا تا ہے۔ میر انیس نے مختلف کرداروں کے رجز کا ذکر کیا ہے جس کی وضاحت مندرجہ ذیل سطور میں کی جاتی ہے۔ حضرت امام حسین رجز خوانی میں ماہر تھے چونکہ وہ بہت اعلیٰ مرتبے کے حامل تھے اس لئے ان کی رجز خوانی میں بہت اثر تھا۔ اس کے ساتھ ہی اس میں صداقت بھی تھی میر انیس نے ان کی رجز خوانی پر روشنی ڈالی ہے۔ اعدا کی زبانوں پہ یہ حیرت کی تھی تقریر حضرت یہ رجز پڑھتے تھے تو لے ہوئے شمشیر دیکھو نہ مٹائو مجھے اے فرقہ بے پیر میں یوسفِ کنعانِ رسالت کی ہوں تصویر واللہ تعلی نہیں یہ کلمہ حق ہے عالم میں مرقع میں حسین ایک ورق ہے جنگ:۔ مرثیے کا چھٹا جزو جنگ کو قرار دیا جاسکتا ہے۔ اس میں کربلا کی جنگ کا نقشہ کھینچا جاتا ہے۔ میر انیس نے عو ن و محمد کی جنگ کا نقشہ یوں کھینچا ہے۔ میدان میں عجب شان سے وہ شیر نر آئے گویا کہ بہم حیدر و جعفر نظر آئے غل پڑ گیا حضرت کی بہن کے پسر آئے افلاک سے بالائے زمیں دو قمر آئے یوسف سے فزوں حسنِ گراں مایہ ہے ان کا یہ دھوپ بیاباں میں نہیں سایہ ہے ان کا شہادت:۔ مرثیے کا ساتواں جزو شہادت ہے دراصل شہادت کا سلسلہ میدان ِ کربلا سے قبل ہی شروع ہو جاتا ہے۔ جب اہل کوفہ نے حضرت امام حسین کو اپنے وطن میں بیعت کے لئے بلایا تو انہوں نے اپنے چچا کے بیٹے مسلم بن عقیل کو کوفہ روانہ کیا۔ وہاں اہل ِ کوفہ نے ان کے ساتھ دغا کی اور ان کو شہید کر دیا۔یہ منظر دیکھئیے، جب کوفیوں نے کوفہ میں مسلم سے دغا کی جو عہد کیا ایک نے اس پر نہ وفا کی کی شرم خدا سے نہ محمد سے حیا ءکی مظلوم پہ، بے کس پہ، مسافر پہ جفا کی پانی نہ دمِ مرگ دیا تشنہ دہن کو کس ظلم سے ٹکڑے کیا آوارہ وطن کو بین:۔ بین کو ہم مرثیے کا آٹھواں جزو تصور کر سکتے ہیں اس حصہ میں شہدائے کربلا پر اہل بیت ماتم کرتے ہیں عورتیں سر کے بال کھول کر فریاد و فغاں کرتی ہیں اور مرد بھی رنج و غم کا اظہار کرتے ہیں مگر بین کا خاص طور سے تعلق مستورات کی گریہ و زاری سے ہے میر انیس نے بین کے حصے کو بہت مو ثر انداز میں پیش کیا ہے۔ حضرت علی اکبر سب کو عزیز تھے اس کے علاوہ وہ بہت بہادر بھی تھے ان کی شادی کا شوق حضرت بانو اور حضرت زینب کو بہت تھا یہ ارمان بھی اُن کا نہ نکل سکا اس لئے ان کی شہادت کا غم سب کو ہوا۔ اس بین کا ذکر میرانیس نے نہایت مو ثر انداز میں اس طرح کیا ہے۔ آواز پسر سنتے ہی حالت ہوئی تغیر چلا کے کہا ہائے کلیجے پہ لگا تیر برچھی سے تو زخمی ہوئے واں اکبرِ دے گر بسمل سے تڑپنے لگے یاں حضرت شبیر تھا کون اُٹھاتا جو زمیں سے انہیں آکر اُٹھ کر کبھی دوڑے تو گرے ٹھوکریں کھا کر میر انیس کے مرثیہ کی خصوصیات۔ میرانیس کے مرثیہ کی خصوصیات مندرجہ ذیل ہیں،